東印度公司設喺廣州嘅英屬廣州商館，係歐美各國最早喺廣州設立嘅商館，又叫做夷館，「為夷人居停之所」。隨着1757年清廷改定廣州做唯一嘅貿易港，廣州商館就成咗東印度公司代表英國、有著對華貿易壟斷權嘅官方組織，直到1834年東印度公司嘅對華貿易壟斷權被取消前，廣州商館係實際主導咗大清同大英間嘅關係。